Mylpaal wink vir Serena | Nuus24
New York – Serena Williams benodig slegs een oorwinning om die oudste speler te word wat die eerste posisie op die wêreldranglys vir vroue beklee.Williams het Urszula Radwanska Donderdag met 6-0, 6-3, van die baan gevee om na die kwarteindronde van die Katar Ope in Doha deur te dring.Indien die 31-jarige die halfeindronde haal, deur die sewende gekeurde Petra Kvitova te klop, sal sy vir die eerste keer in twee en 'n half jaar weer die top-posisie beklee.Die Amerikaanse legende Chris Evert was kort voor haar 31ste verjaardag in 1985 die wêreld se beste vrouespeler.Vir die jongste sportnuus volg Nuus24Sport op Twitter.